Document ID: 32013R1383

UREDBA (EU) br. 1383/2013 EUROPSKOG PARLAMENTA I VIJEĆA
od 17. prosinca 2013.
o izmjeni Uredbe (EU) br. 99/2013 o europskom statističkom programu za razdoblje 2013.-2017.
(Tekst značajan za EGP i za Švicarsku)
EUROPSKI PARLAMENT I VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 338. stavak 1.,
uzimajući u obzir prijedlog Europske komisije,
nakon prosljeđivanja nacrta zakonodavnog akta nacionalnim parlamentima,
u skladu s redovnim zakonodavnim postupkom (1),
budući da:
(1)
Uredbom (EU) br. 99/2013 Europskog parlamenta i Vijeća (2) pruža se okvir i utvrđuju ciljevi i rezultati za izradu, razvoj i diseminaciju europske statistike u razdoblju od 2013. do 2017. godine.
(2)
Uredbom (EU) br. 99/2013 određuje se samo financijska omotnica za 2013., koja je obuhvaćena programskim razdobljem od 2007. do 2013., te se poziva Komisija da Europskom parlamentu i Vijeću podnese zakonodavni prijedlog o uvođenju financijske alokacije za razdoblje od 2014. do 2017. najkasnije tri mjeseca nakon donošenja višegodišnjeg financijskog okvira za razdoblje od 2014. do 2020.
(3)
Uredba Vijeća (EU) br. 1311/2013 (3) donesena je 2. prosinca 2013.
(4)
Uredbu (EU) br. 99/2013 stoga bi trebalo na odgovarajući način izmijeniti.
(5)
Kako bi se osigurala učinkovitost mjera predviđenih u ovoj Uredbi, ona bi trebala stupiti na snagu sljedećeg dana od dana objave,
DONIJELI SU OVU UREDBU:
Članak 1.
U Uredbi (EU) br. 99/2013 članak 7. zamjenjuje se sljedećim:
„Članak 7.
Financiranje
1. Financijska omotnica Unije za provedbu programa za 2013. iznosi od 57,3 milijuna EUR i obuhvaćena je programskim razdobljem od 2007. do 2013. Financijska omotnica Unije za provedbu programa za razdoblje od 2014. do 2017. iznosi 234,8 milijuna EUR i obuhvaćena je programskim razdobljem od 2014. do 2020. godine.
2. Komisija provodi financijsku potporu Unije u skladu s Financijskom uredbom.
3. Komisija donosi svoju odluku o godišnjim odobrenim sredstvima u skladu s nadležnostima Europskog parlamenta i Vijeća.”.
Članak 2.
Ova Uredbe stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. prosinca 2013.

Labels: 15
19